Αίτηση μετάθεσης δικαστικού υπαλλήλου για λόγους υγείας/ σπουδών/ συνυπηρέτησης ή αμοιβαίας μετάθεσης.
Κατάθεση από τον αιτούντα (δια ζώσης ή ταχυδρομικά)
Μετάθεση δικαστικού υπαλλήλου δεν επιτρέπεται πριν από τη συμπλήρωση διετίας στην υπηρεσία που τοποθετήθηκε κατά το διορισμό του, εκτός εάν πρόκειται για αμοιβαία μετάθεση υπαλλήλων ή εάν συντρέχουν σοβαροί λόγοι υπηρεσιακοί ή προσωπικοί ή υγείας.
Μετάθεση δικαστικού υπαλλήλου για συνυπηρέτηση: α) Πρέπει ο σύζυγος ή το έτερο μέρος συμφώνου συμβίωσης να υπηρετεί ή να εργάζεται, με οποιαδήποτε σχέση, στο Δημόσιο ή σε φορέα της παρ. 1 του άρθρου 3 του ν. 4440/2016 ή να είναι άμισθος δημόσιος υπάλληλος ή λειτουργός, ή β) να είναι επαγγελματίας ή να εργάζεται στον ιδιωτικό τομέα επί δύο (2) τουλάχιστον έτη στον τόπο στον οποίο ο υπάλληλος ζητά να μετατεθεί. γ) Μετάθεση δικαστικού υπαλλήλου για συνυπηρέτηση επιτρέπεται μόνο μέσα στην ελληνική επικράτεια, σε γραμματεία δικαστηρίου ή εισαγγελίας ή σε υπηρεσία που λειτουργεί στον δήμο στον οποίο υπηρετεί ή εργάζεται ο ή η σύζυγος ή το έτερο μέρος συμφώνου συμβίωσης. δ) Νέα μετάθεση για συνυπηρέτηση δεν επιτρέπεται πριν παρέλθει τριετία από την προηγούμενη, εκτός αν ζητείται μετάθεση για παραμεθόριο περιοχή.
Μετάθεση για λόγους σπουδών: α) Πρέπει ο δικαστικός υπάλληλος ή μέλος της οικογένειάς του, που δεν έχει συμπληρώσει το εικοστό πέμπτο (25ο) έτος της ηλικίας του, να σπουδάζει σε σχολή τριτοβάθμιας εκπαίδευσης για την απόκτηση πρώτου πτυχίου. β) Η μετάθεση για λόγους σπουδών διενεργείται σε κενή οργανική θέση. γ) Δικαστικός υπάλληλος που μετατίθεται για λόγους σπουδών δεν επιτρέπεται να υποβάλει νέα αίτηση μετάθεσης, για οποιονδήποτε λόγο, πριν παρέλθει τριετία, εκτός αν πρόκειται για μετάθεση για λόγους υγείας.
Αμοιβαία μετάθεση δικαστικών υπαλλήλων: α) Διενεργείται μεταξύ δικαστικών υπαλλήλων που ανήκουν στον ίδιο κλάδο. β) Η αμοιβαία μετάθεση δεν επιτρέπεται κατά την τελευταία τριετία πριν από την αυτοδίκαιη αποχώρηση των υπαλλήλων από την υπηρεσία. γ) Δικαστικοί υπάλληλοι που μετατέθηκαν αμοιβαία δεν επιτρέπεται να υποβάλουν νέα αίτηση μετάθεσης, για οποιονδήποτε λόγο, πριν παρέλθει τριετία, εκτός εάν πρόκειται για μετάθεση για λόγους υγείας
Μετάθεση για λόγους υγείας: Ο δικαστικός υπάλληλος ή προστατευόμενο μέλος της οικογένειάς του πρέπει να πάσχει από νόσημα για την αντιμετώπιση του οποίου δεν υπάρχει κατάλληλο νοσηλευτικό ίδρυμα στον τόπο στον οποίο υπηρετεί, καθώς και σε κάθε άλλη περίπτωση κατά την οποία, για λόγους υγείας, επιβάλλεται να υπηρετήσει σε άλλο τόπο.
Μετάθεση για σπουδαίο λόγο: Διενεργείται μόνο εφόσον υπάρχει κενή οργανική θέση.
Η διαδικασία αφορά στη μετάθεση δικαστικού υπαλλήλου σε κενή θέση, κατόπιν αίτησής του, για λόγους υγείας, σπουδών, συνυπηρέτησης ή αμοιβαίας μετάθεσης.
Μετάθεση για λόγους υγείας: α) Γνωμάτευση νοσοκομείου του Ε.Σ.Υ. ή νοσοκομείου ανώτατου εκπαιδευτικού ιδρύματος ή άλλου νοσηλευτικού ιδρύματος που εποπτεύεται από τον αρμόδιο Υπουργό ή τον διοικητή της οικείας υγειονομικής περιφέρειας για το είδος της νόσου, β) βεβαίωση της εποπτεύουσας υγειονομικής αρχής του τόπου όπου υπηρετεί ο δικαστικός υπάλληλος ότι δεν υπάρχει κατάλληλο νοσηλευτικό ίδρυμα για την αντιμετώπιση της νόσου και γ) βεβαίωση νοσοκομείου ή κλινικής του τόπου όπου ζητεί να μετατεθεί ο υπάλληλος ότι διαθέτει κατάλληλη υποδομή προς αντιμετώπιση του νοσήματος.
Μετάθεση για λόγους συνυπηρέτησης: α) Βεβαίωση της υπηρεσίας ή του φορέα του δημοσίου τομέα, εάν ο ή η σύζυγος ή το έτερο μέρος συμφώνου συμβίωσης υπηρετεί ή εργάζεται στο Δημόσιο. β) Βεβαίωση του οικείου επαγγελματικού συλλόγου ή επιμελητηρίου ή βεβαίωση άσκησης επιχείρησης από την αρμόδια φορολογική αρχή, αν πρόκειται για επαγγελματία. γ) Βεβαίωση του οικείου ασφαλιστικού φορέα ή βεβαίωση του εργοδότη, πρόκειται για εργαζόμενο στον ιδιωτικό τομέα.
Μετάθεση για λόγους σπουδών: Βεβαίωση από σχολή τριτοβάθμιας εκπαίδευσης από την οποία να προκύπτει ότι ο δικαστικός υπάλληλος ή μέλος της οικογένειάς του που δεν έχει συμπληρώσει το 25ο έτος της ηλικίας του σπουδάζει.
Μετάθεση για λόγους σπουδών: Υπεύθυνη δήλωση ότι ο δικαστικός υπάλληλος ή μέλος της οικογένειάς του που δεν έχει συμπληρώσει το 25ο έτος της ηλικίας του σπουδάζει σε σχολή τριτοβάθμιας εκπαίδευσης για την απόκτηση πρώτου πτυχίου.
Αφορά την περίπτωση μετάθεσης για λόγους υγείας βάσει του άρθρου 150 του ν. 4798/2021.
Αφορά την περίπτωση μετάθεσης για λόγους συνυπηρέτησης βάσει του άρθρου 151 του ν. 4798/2021.
Αφορά την περίπτωση μετάθεσης για λόγους σπουδών βάσει του άρθρου 152 του ν. 4798/2021.
Κατ εξαίρεση επιτρέπεται μετάθεση δικαστικού υπαλλήλου χωρίς αίτησή του αν έχουν δημιουργηθεί από μέρους του συνθήκες που προκαλούν σοβαρά προβλήματα στη λειτουργία της Υπηρεσίας ή καθιστούν δυσχερή την εκπλήρωση των καθηκόντων του.
Κώδικας δικαστικών υπαλλήλων και λοιπές επείγουσες διατάξεις.
Η προθεσμία για την άσκηση προσφυγής καθώς και η άσκησή της αναστέλλουν την εκτέλεση της σχετικής απόφασης.
Προσφυγή στο δευτεροβάθμιο υπηρεσιακό συμβούλιο
Το αρμόδιο Τμήμα παραλαμβάνει και την αίτηση που υποβάλλει ο δικαστικός υπάλληλος, στην οποία εξηγεί τους λόγους για τους οποίους επιθυμεί τη μετάθεση και προσκομίζει τα απαιτούμενα κατά περίπτωση δικαιολογητικά.
Ελέγχονται τα δικαιολογητικά που έχει προσκομίσει ο αιτών από την αρμόδια υπηρεσία. Επιπλέον, ελέγχεται αν πληρούνται οι προϋποθέσεις της αιτούμενης μετάθεσης.
Ο αρμόδιος Υπουργός υποβάλει ερώτημα στο Υπηρεσιακό Συμβούλιο σχετικά με το αίτημα μετάθεσης του υπαλλήλου.
Το Υπηρεσιακό Συμβούλιο, κατόπιν συνεδρίασης, εκδίδει γνωμοδότηση αναφορικά με το αίτημα του υπαλλήλου για μετάθεση και σε συνέχεια του υποβληθέντος από τον Υπουργό ερώτημα,
Η απόφαση μετάθεσης εκδίδεται ύστερα από σύμφωνη γνώμη του αρμόδιου Υπηρεσιακού Συμβουλίου. Αποστέλλεται στη Γραμματεία του Δικαστηρίου - Εισαγγελίας, όπου υπηρετεί ο δικαστικός υπάλληλος, μέσα σε 15 μέρες από την έκδοσή της, στην υπηρεσία στην οποία μετατίθεται, καθώς και στο Β΄ Τμήμα Μισθοδοσίας του Υπουργείου. Επίσης, επιδίδεται χωρίς καθυστέρηση στο μετατιθέμενο, προκειμένου αυτός να εμφανιστεί στη νέα του θέση.
Στην περίπτωση της μετάθεσης χωρίς αίτηση που προβλέπεται στο άρθρο 149 παρ. 2 του ν. 4798/2021, ο Προϊστάμενος του Δικαστηρίου / Εισαγγελίας υποβάλει σχετικό αίτημα το οποίο περιλαμβάνει ειδική αιτιολογία.
Στην περίπτωση της μετάθεσης χωρίς αίτηση που προβλέπεται στο άρθρο 149 παρ. 2 του ν. 4798/2021 το βήμα αυτό παραλείπεται.
Τα ερωτήματα μεταθέσεων υποβάλλονται κάθε Απρίλιο και Νοέμβριο. Ειδικά τα ερωτήματα για λόγους υγείας και αμοιβαίας μετάθεσης υποβάλλονται καθ΄ όλο το έτος.
Παραβή και πρωτοκόλληση αίτησης δικαστικού υπαλλήλου
Υποβολή ερωτήματος προς το αρμόδιο Υπηρεσιακό Συμβούλιο
Έκδοση γνωμοδότησης του Υπηρεσιακού Συμβουλίου
Έκδοση απόφασης μετάθεσης και ενημέρωση δικαστικού υπαλλήλου
Έγγραφο δημόσιας υπηρεσίας/δημόσιου φορέα
Απόφαση μετάθεσης δικαστικού υπαλλήλου# ERR7a58a0fce06c1dd5fe25bb8dfb063d7b